Kārlis Banis

Kārlis Banis (dzimis 1941. gada 13. maijā Bauskā, miris 2008. gada 27. decembrī Jaunsvirlaukas pagastā) bija latviešu mežsaimnieks. Organizēja Ložmetējkalna apkārtnes un Tērvetes ainavu parka labiekārtošanu, bija Latvijā konstruētā šķeldas vedēja — autovilciena līdzautors. Pirmais Latvijas Republikas Mežu valsts ministrs Zemkopības ministrijā (1990—1991).

 Dzīvesgājums 
Dzimis 1941. gada 13. maijā Bauskā. 1968. gadā absolvēja studijas Latvijas Lauksaimniecības akadēmijas Mežsaimniecības un mežtehnikas fakultātē, ieguva mežsaimniecības inženiera specialitāti. Bija Jelgavas Mežrūpniecības saimniecības direktors (1983—1990).

Latvijas neatkarības atjaunošanas laikā no 1990. gada 3. augusta līdz 1991. gada 13. novembrim bija Mežu valsts ministrs Zemkopības ministrijā, darbojoties Ivara Godmaņa valdībā.

Vēlāk bija Latvijas Lauksaimniecības universitātes Mācību un pētījumu mežsaimniecības direktors (1992—2000). Mežu pētīšanas stacijas Jelgavas informācijas centra sektora vadītājs (2001—2008). Latvijas Lauksaimniecības universitātes Meža fakultātes Mežkopības katedras vieslektors (2004—2008).

Miris 2008. gada 27. decembrī Jaunsvirlaukas pagastā.timenote.info

 Atsauces 

Kategorija:Latvijas mežu valsts ministri
Kategorija:Latvijas mežsaimnieki
Kategorija:1941. gadā dzimušie
Kategorija:Bauskā dzimušie
Kategorija:2008. gadā mirušie
Kategorija:Jelgavas novadā mirušie